b"\n_START_ARTICLE_\nBranicki loss (Bia\xc5\x82ystok)\n_START_PARAGRAPH_\nBranicki loss (poola: Pa\xc5\x82ac Branickich, valgevene: \xd0\x9f\xd0\xb0\xd0\xbb\xd0\xb0\xd1\x86 \xd0\x91\xd1\x80\xd0\xb0\xd0\xbd\xd1\x96\xd1\x86\xd0\xba\xd1\x96\xd1\x85) on barokkstiilis loss Bia\xc5\x82ystokis Podlaasia vojevoodkonnas Poolas._NEWLINE_Lossi ja seda \xc3\xbcmbritseva ansambli laskis 18. sajandi keskel ehitada magnaat, suurhetman Jan Klemens Branicki prantsuse eeskujude j\xc3\xa4rgi. Lossi interj\xc3\xb6\xc3\xb6r on paljuski kujundatud rokokoostiilis. Oma uhke olemuse t\xc3\xb5ttu sai see kaasaegsetelt h\xc3\xbc\xc3\xbcdnime 'Poola Versailles' (prantsuse: Versailles de la Pologne) v\xc3\xb5i 'Podlaasia Versailles'._NEWLINE_P\xc3\xa4rast Esimest Poola jagamist j\xc3\xa4i Bia\xc5\x82ystok koos lossiga Preisimaale. 1807. aastal l\xc3\xa4ks ala Venemaale. Aastatel 1920\xe2\x80\x931939 kuulus ala Poolale, 1939. aastast N\xc3\xb5ukogude Liidule ja 1945. aastast j\xc3\xa4lle Poolale._NEWLINE_Loss sai tugevasti kannatada Teises maailmas\xc3\xb5jas ning taastati (osaliselt rekonstruktsioonina) aastatel 1946\xe2\x80\x931960. T\xc3\xa4nap\xc3\xa4eval on lossis arstiteaduslik k\xc3\xb5rgkool. Hea akustikaga suurt saali kasutatakse kontserdisaalina. Loss koos \xc3\xbcmbritseva ansambliga \xc3\xbcks t\xc3\xa4htsamaid Bia\xc5\x82ystoki vaatamisv\xc3\xa4\xc3\xa4rsusi.\n_START_SECTION_\nAjaloolised pildid\n_START_PARAGRAPH_\nPierre Ricaud de Tirregaille, 18. sajand"